                      højesterets kendelse
                          afsagt fredag den 16. august 2013
sag 7/2013
fa investitions anna olsen
(advokat karsten thomas henriksen)
mod
kpc-byg a/s
(advokat niels søby)
i tidligere instanser er afsagt kendelse af retten i herning den 4. juli 2012 og af vestre lands-
rets 7. afdeling den 12. september 2012.
i påkendelsen har deltaget tre dommere: marianne højgaard pedersen, vibeke rønne og lars
hjortnæs.
påstande
kærende, fa investitions anna olsen, har nedlagt påstand om, at vestre landsrets kendelse
af 12. september 2012 og retten i hernings kendelse af 4. juli 2012 ophæves, og at sagen
hjemvises til fortsat behandling ved retten i herning.
indkærede, kpc-byg a/s, har påstået stadfæstelse.
landsretten har henholdt sig til kendelsen.
supplerende sagsfremstilling
overholdelse af kærefristen
procesbevillingsnævnet meddelte ved brev af 19. november 2012 fa investitions tilladelse til
at indbringe landsrettens afgørelse for højesteret. brevet er sendt til firmaets adresse i polen,
og nævnet har oplyst, at forsendelser til udlandet sendes med a-post.
                                                - 2 -
det fremgår af post danmarks hjemmeside, at a-breve har en leveringstid til en modtager i
polen på 2-3 hverdage og b-breve en leveringstid på 6-8 dage.
procesbevillingsnævnets tilladelse blev modtaget i højesteret den 20. november 2012. fa
investitions kæreskrift af 28. december 2012 blev modtaget i landsretten den 29. december
2012.
ved brev af 14. juni 2013 anmodede højesteret fa investition om nærmere oplysninger om
modtagelsen og ekspedition af post på firmaadressen i polen i den pågældende periode. ved
brev af 12. juli 2013 oplyste fa investitions advokat følgende:
      ”min klient oplyser, at det har været umuligt at få kommentarer om det polske postvæ-
      sens effektivitet fra nuværende medarbejdere. de har alle henholdt sig til den angiveligt
      gældende forskrift, hvorefter post skal leveres inden 14 dage.
      min klient har imidlertid fået kontakt med mariusz potocki, der ved e-mail af den 9. juli
      2013 har vedhæftet en erklæring på polsk. erklæringen er oversat den 10. juli 2013.
      heraf fremgår, at det kan tage en måned eller mere for post at nå frem.
      adressen, hvortil procesbevillingsnævnet har sendt sit brev i olsztyn, er en beboelses-
      adresse for en lejlighed, som fa investitions har lejet ud. post bliver tjekket dagligt af
      anna olsens mor, der kommer forbi lejligheden. anna olsens forældre har en grønt-
      handel, og de handler hver morgen en gros på det, der svarer til grønttorvet, for at få fri-
      ske blomster, frugt og grønt til butikken. grønttorvet hedder ”makro” og ligger på
      adressen ”ul.lubelska 26, 10-407 olsztyn”. jeg vedlægger print fra google maps hvoraf
      fremgår, at der kun er 2,4 km. fra makro til fa investitions firmaadresse.
      i kæreskriftet er det oplyst, at brevet fra procesbevillingsnævnet til fa investitions blev
      modtaget den 22. december 2012, og det er den korrekte modtagedato.
      det er væsentligt at notere, at min klient i ansøgningen til procesbevillingsnævnet af-
      sluttede ansøgningen således:
              ”med venlig hilsen
              anna olsen
              for firma:
              fa investitions anna olsen
              olsztyn register nummer 50158
              al. pilsudskiego 1/58
              10575 olsztyn
              polen
              dansk adresse:
                                              - 3 -
                munkhusvej 27
                8961 allingåbro”
       anna olsen har således også angivet en dansk postadresse. der synes ikke at have været
       grund til for procesbevillingsnævnet at sende kæretilladelsen til den polske adresse, når
       der også var angivet en dansk adresse i ansøgningen”
mariusz potockis erklæring er sålydende i dansk oversættelse:
                                                                       ”olsztyn 08/07/2013
       jeg hedder mariusz potocki og i perioden fra 2009 til 2012 havde jeg arbejdet i firmaen
       poczta polska s.a. (den polske post) som en leder.
       gennem flere års arbejde havde jeg bemærket mange fejl fra poczta polskas side. kun-
       der havde anmeldt problemer med forsendelsers levering fra udlandet, leveringen vare-
       de somme tider en måned eller længere. min opgave var, at jeg skulle erklære kunden
       på en fornuftig måde, hvorfor dette varer så længe, men problemer med leveringen lå
       ved manglende organisiering og fejlagtig system af forsendelsernes levering. problemet
       havde ikke forsvundet og poczta polska har et stort problem med at levere forsendelser
       til tiden og svarer undvigende på forsinkelser.”
partsbetegnelse og fuldmagtsforhold
fa investitions (olsztyn registernummer: 50158) udtog den 4. februar 2011 stævning mod
kpc-byg a/s. det fremgår af sagsfremstillingen, at kravet hviler på en fordring, der var
overdraget til sagsøger. overdragelsesaftalen var vedlagt som bilag til stævningen.
retten i hernings afgørelse af 4. juli 2012 om afvisning af sagen er begrundet dels med
manglende behørig dokumentation for, at sagsøger er et personligt ejet firma, hvis indehaver
er anna olsen, dels med manglende bevis for, at flemming olsen, der var mødt for sagsøger
under hovedforhandlingen, var berettiget hertil, jf. retsplejelovens § 260, stk. 4, jf. stk. 3.
som bilag til kæreskriftet til vestre landsret er vedlagt en vielsesattest af 14. december 2007
vedrørende ægteskab mellem flemming olsen og anna olsen.
der var endvidere vedlagt et polsk registreringsbevis for en erhvervsvirksomhed med beteg-
nelsen ”fa investitions anna olsen”. af en autoriseret dansk oversættelse af regi-
streringsbeviset fremgår bl.a.:
       ”borgmesteren i olsztyn                                         olsztyn den 04.11.2010
       registrerings nummer: 50158
                                                - 4 -
                                            registreringsbevis
                                          for erhvervsvirksomhed
       i overensstemmelse med … i lov om erhvervsvirksomhed af 19. november 1999 … be-
       kræftes at der den 04.11.2010 er blevet registreret firma under nummer 50158 i by-
       rådsrregisteret i olsztyn:
       1/ navn og efternavn: anna olsen
       …
       firma indehavers betegnelse: fa. anna olsen investering
       2/ indehavers adresse, firmaets adresse, adresse for firmas hovedsæde, afdeling, o.a.:
       10-575 olsztyn, aleja marszalka pilsudskiego 1/58 …
       3/ virksomheden omfatter:
       82.91 z aktiviteter vedr. agentur for incasso og kreditgivning
       …
       4/ aktiviteter påbegynder: 01-08-2009
       …
       dette registreringsbevis vedrører ændring angående punkt 3, den 02.11-2010.”
anbringender
fa investitions har for vestre landsret og højesteret anført bl.a., at sagsøgerens registre-
ringsnummer, der er en entydig og tilstrækkelig identifikation af virksomheden, er korrekt
oplyst i stævningen. der har ikke været tvivl om sagsøgers identitet på noget tidspunkt under
sagen, og kpc-byg a/s har først under hovedforhandlingen den 25. juni 2012 fremsat an-
bringender herom.
byretten har ikke haft grund til at tvivle på oplysningerne fra den danske ambassade i polen
om, at fa investitions er en af anna olsen personligt ejet virksomhed, subsidiært burde by-
retten have udsat sagen på fa investitions fremlæggelse af yderligere dokumentation herfor.
anna olsen er ejer af enkeltmandsvirksomheden fa investitions med registernummer 50158.
hendes ægtefælle flemming olsen var derfor berettiget til at møde for fa investitions, jf.
retsplejelovens § 260, stk. 3, nr. 2.
flemming olsen var endvidere ikke ansat med det særlige formål at møde i retten, og han var
derfor tillige berettiget til at møde for fa investitions i medfør af retsplejelovens § 260, stk.
3, nr. 4.
kpc-byg a/s har for vestre landsret og højesteret anført bl.a., at der hverken var eller er
fremlagt behørig dokumentation for ejerforholdene i fa investitions, hvorfor retten i her-
ning var berettiget til at afvise sagen. den mail fra den danske ambassade i polen, som flem-
                                               - 5 -
ming olsen fremlagde under hovedforhandlingen den 25. juni 2012, udgør ikke en til-
strækkelig dokumentation for ejerforholdene. det bestrides i øvrigt, at det polske registre-
ringsnummer 50158 er en entydig og tilstrækkelig identifikation af virksomheden.
det er først i forbindelse med kæremålet, at sagsøgeren er angivet som ”fa investitions anna
olsen”, og at der er fremlagt en firmaudskrift på polsk og en dansk vielsesattest. en sådan
efterfølgende dokumentation kan ikke afhjælpe de mangler, der forelå på retsmødet den 25.
juni 2012. sagen skal bedømmes efter de oplysninger, der forelå på retsmødet den 25. juni
2012. denne omstændighed ændrer dog ikke på, at fa investitions fortsat ikke har doku-
menteret de reelle ejerforhold på behørig vis.
det forhold, at sagsøgeren efter hovedforhandlingen har fremlagt en vielsesattest, kan ikke
medføre, at flemming olsen er berettiget til at møde på vegne af anna olsen, jf. retsplejelo-
vens § 260, stk. 3, nr. 2.
flemming olsen er heller ikke berettiget til at møde på firmaets vegne, idet han efter ansæt-
telseskontrakten med fa investitions er ansat til at føre diverse sager mod kpc-byg a/s, jf.
retsplejelovens § 260, stk. 3, nr. 4.
højesterets begrundelse og resultat
to dommere – vibeke rønne og lars hjortnæs – udtaler:
under henvisning til kærendes oplysninger om modtagelse af post på firmaadressen i polen
sammenholdt med erklæringen fra en tidligere medarbejder ved det polske postvæsen finder
vi ikke tilstrækkelig grundlag for at tilsidesætte oplysningen fra kærende om, at procesbevil-
lingsnævnets tilladelse blev modtaget den 22. december 2012. kæreskriftet er modtaget i
landsretten den 29. december 2012, og kæremålet er derfor rettidigt.
for at sagens parter kan identificeres med tilstrækkelig sikkerhed stiller retsplejelovens § 348,
stk. 2, nr. 1, krav om, at en stævning bl.a. skal indeholde angivelse af parternes navn og
adresse.
sagsøgeren er i stævningen angivet som fa investitions (olsztyn registernummer 50158)
med en nærmere angiven adresse i olsztyn i polen.
                                               - 6 -
flemming olsen, der mødte for fa investitions, har ved starten af hovedforhandlingen i by-
retten forklaret, at fa investitions er ”et personligt ejet, polsk firma, hvis indehaver er hans
ægtefælle, anna olsen”. som dokumentation for ejerforholdet fremlagde flemming olsen en
mail af 2. februar 2011 fra den danske ambassade i warszawa, polen. det fremgår heraf bl.a.,
at ambassaden på grundlag af oplysninger fra ”city office in olsztyn” kan meddele, at fa
investitions fulde navn er ”fa investitions anna olsen”, og at det er et ”one man private
company”.
kæremålet til landsretten er bl.a. støttet på fremlæggelsen af et polsk registreringsbevis for
erhvervsvirksomhed fra byrådsregisteret i olsztyn, polen, jf. retsplejelovens § 393, stk. 5.
på baggrund heraf finder vi det bevist, at anna olsen driver en enkeltmandsvirksomhed under
firmabetegnelsen fa investitions anna olsen.
der er ikke grundlag for at antage, at det forhold, at sagsøger ikke i stævningen er betegnet
som fa investitions anna olsen, har haft betydning for kpc-byg a/s’ procesførelse.
under disse omstændigheder finder vi, at kpc-byg a/s ikke bør kunne modsætte sig, at fa
investitions’ partsbetegnelse ændres til fa investitions anna olsen.
efter retsplejelovens § 260, stk. 3, nr. 2, kan en parts ægtefælle møde for parten i retten.
flemming olsen har i byretten forklaret, at han er gift med anna olsen, hvilket efterfølgende
er dokumenteret ved fremlæggelsen af en vielsesattest.
da fa investitions anna olsen herefter i forbindelse med kæremålet til landsretten har godt-
gjort, at flemming olsen var mødeberettiget for sagsøgeren, finder vi, at sagsøgeren ikke kan
anses for udeblevet fra hovedforhandlingen den 25. juni 2012. vi stemmer derfor for at tage
hjemvisningspåstanden til følge.
dommer marianne højgaard pedersen udtaler:
procesbevilling blev meddelt ved brev af 19. november 2012. ved normal postgang vil brevet
være fremme hos fa inventions den 21. eller 22. november 2012, og – hvis nævnet ved en
                                               - 7 -
fejl har sendt brevet med b-post – senest den 28. november 2012. kærefristen udløb således
senest den 12. december 2012. kæreskriftet er først modtaget i landsretten den 29. december
2012.
jeg finder, at fa inventions ikke ved erklæringen fra en tidligere medarbejder ved det polske
postvæsen eller ved oplysningerne om firmaets indehavers mors afhentning af post har godt-
gjort, at der var forsinkelser med postomdelingen i området på det pågældende tidspunkt. da
der herefter ikke er grundlag for at antage, at procesbevillingsnævnets tilladelse først – som
oplyst af kærende – er kommet frem den 22. december 2012, stemmer jeg for at afvise sagen.
der træffes afgørelse efter stemmeflertallet.
                                       thi bestemmes:
vestre landsrets kendelse ophæves, og sagen hjemvises til fortsat behandling ved retten i
herning.
kæreafgiften tilbagebetales til anna olsen (fa investitions anna olsen).
kpc-byg a/s skal i kæremålsomkostninger for landsret og højesteret inden 14 dage efter
denne kendelses afsigelse betale 3.500 kr. til anna olsen (fa investitions anna olsen).
